Най-важното е да имате желание за движение и положителна настройка! За почти всички видеа не се изисква никаква специална подготовка или екипировка. Спортен екип помага, за да се движите по-свободно, но не е задължителен – достатъчно е да се облечете в удобни дрехи. Ако сега започвате да се занимавате със спорт от вкъщи, е добре да имате постелка (т.нар. „мат“). Тя не е задължителна, но помага да сте по – стабилни (особено, ако се налага да скачате или да застанете в някоя поза за баланс), а и да се чувствате по – удобно, отколкото ако сте директно на пода. За някои от видео – тренировките ще ви е полезно да ползвате йога – блокчета и коланче. Тези аксесоари не са задължителни и лесно можете да намерите удобен и практичен заместител в домашни условия – предмет, с които разполагате. Бутилките вода са подходящи вместо тежести, дебелите книги – вместо блокчета, а коланът на домашния халат – вместо йога коланче. За някои видеа в категория Фитнес можете да се снабдите с ластици за тренировки. Ако някоя практика предполага наличието на специален аксесоар, като например масажен ролер, инструкторът предупреждава и е изрично описано в информацията за съответния клас.